Diari Oficial de la Generalitat Valenciana


Sumari del DOGV 1456, del 04-01-1991 (1991/819844)

DECRET 205/1990, de 26 de desembre, del Consell de la Generalitat Valenciana, pel qual regula el procediment per a l'Agrupació de Secretaries de Jutjats de Pau.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/12/26/205/dof/vci/html**

### Dades del document

Número de DOGV
:   1456

Data del DOGV
:   04-01-1991

Secció del DOGV
:   DISPOSICIONS GENERALS

Número del document
:   1991/819844


Data del document
:   26-12-1990

Organisme emissor
:   Conselleria d'Administració Pública

Tipus de document
:   Decret

Decret 205/1990, de 26 de desembre, del Consell de la Generalitat Valenciana, pel qual es regula el procediment per a l'agrupació de secretaries de jutjats de pau.  
La Llei Orgànica 6/1985, d?1 de juliol, del Poder Judicial, i la Llei 38/1988, de 28 de desembre, de Demarcació i Planta Judicial, recullen la tradicional col·laboració del municipi, com a una de les organitzacions territorials de l?Estat a l?efecte judicial, en el manteniment de mitjans materials i personals en els jutjats de pau, els titulars dels quals són elegits pels ajuntaments en ple; açò juntament amb la possibilitat esmentada en l'article 50.4 de la Llei de Demarcació i Planta Judicial de constituir agrupacions de secretaries de jutjats de pau a l?objecte de ser ateses per un oficial al servei de l'administració de justícia, deixant la iniciativa de promoure-les i efectuar-les a les comunitats autònomes i als ajuntaments, i unit a l?interés mostrat per nombrosos municipis de la Comunitat Valenciana en formar aquestes agrupacions, fa necessària la regulació d'un procediment al qual acollir-se per promoure-les i efectuar-les.  
Pel bé de la seguretat jurídica, tractant de donar el màxim de garanties als ajuntaments interessats en formar aquestes agrupacions, s'ha pretès de crear una via de procediment àgil i eficaç.  
Amb aquesta finalitat s'ha tingut en compte tant el que recull l'article 50.1 i 50.4 de la Llei de Demarcació i Planta Judicial, com el que disposa la legislació vigent en matèria de règim local.  
Per tot això, i d'acord amb el que disposen els articles 16, apartat g), i 35, apartat c), de la Llei de Govern Valencià, a proposta del Conseller d?Administració Pública i amb la deliberació prèvia del Govern Valencià, en la reunió del dia 26 de desembre de 1990,  
DECRETE:  
Article primer  
La Generalitat Valenciana i els ajuntaments podran promoure agrupacions de secretaries de jutjats de pau a l?objecte de ser ateses aquestes per un oficial al servei de l'administració de justícia, tot açò d'acord amb aquest decret.  
Article segon  
El procediment per a promoure les agrupacions de secretaries de jutjats de pau a instància dels ajuntaments s'iniciarà amb la remissió a la Conselleria d?Administració Pública de la certificació de l'acord favorable del ple dels diferents ajuntaments interessats adoptat amb quòrum de la majoria absoluta dels seus membres.  
Article tercer  
Rebudes les certificacions a què fa referència l'article anterior i dins el termini dels deu dies següents, la Direcció General d'Interior n'emetrà l'informe adient i remetrà l'expedient complet a la Direcció General d?Administració Local a l'efecte que emeta informe en el mateix termini.  
Article quart  
Una vegada informat l?expedient i comunicat al Tribunal Superior de Justícia de la Comunitat Valenciana per al seu coneixement, les agrupacions de secretaries efectuades seran homologades per resolució del Conseller d?Administració Pública que es notificarà als ajuntaments interessats i es publicarà en el Diari Oficial de la Generalitat Valenciana.  
Article cinqué  
Constituïda l'agrupació es notificarà aquesta al Ministeri de Justícia amb remissió de l?expedient, a l?efecte del número 1 de l'article 50 de la Llei 38/1988, de 28 de desembre.  
Article sisé  
La modificació, dissolució i extinció de les agrupacions de secretaries hauran de seguir el mateix procediment que el de la seua creació i procediran quan hagen variat les circumstàncies que van motivar la seua formació o hagen desaparegut els criteris que les van inspirar.  
DISPOSICIO TRANSITORIA  
Els expedients d'agrupacions de secretaries iniciats abans de l'entrada en vigor d'aquest decret s'adaptaran pel que fa a la seua resolució al procediment que s'hi preveu, sense perjudici de la conservació dels actes vàlidament celebrats en la seua tramitació.  
DISPOSICIONS FINALS  
Primera  
S'autoritza el Conseller d?Administració Pública per a dictar les disposicions que siguen necessàries per al desenvolupament i execució del que preveu aquest decret.  
Segona  
Aquest decret entrarà en vigor al dia següent de la seua publicació en el Diari Oficial de la Generalitat Valenciana.  
València, 26 de desembre de 1990.  
El President de la Generalitat Valenciana,   
JOAN LERMA I BLASCO  
El Conseller d?Administració Pública,   
EMERIT BONO I MARTINEZ


Còpia Permalink ELI